Pieter Brueghel lo Vièlh

Pieter Brueghel lo Vièlh o Bruegel (c.1525 – 9 de setembre de 1569) foguèt un pintor e gravaire flamenc conegut pels seus païsatges e scènas campèstras. De còps que i a prenguèt lo nom de Brueghel pagés per se distinguir d'autres membres de la familha, mas es mai que mai apelat Brueghel. A partir de 1559 tirèt la 'h' del seu nom e comencèt de signar sas pinturas Bruegel.

 Vida 
Es conegut que nasquèt a Breda, mas se sap pas segurament s'aqueste nom designa la Breda del Brabant Septentrional o la Bree flamenca, actualament en Belgica, e qu'en latin tanben pren lo nom de Breda.
Foguèt escolan de Pieter Coecke van Aelst, amb la filha del qual, Mayke, se maridarà mai tard. En 1551 foguèt acceptat coma mèstre pintor a la corporacion d'Anvèrs. Viatgèt en Itàlia pauc après, tornarà a Anvèrs e s'installarà definitivament a Brussèlas dètz ans pus tard. Moriguèt dins aquesta ciutat lo 9 de setembre de 1569.

Foguèt lo paire de Pieter Brueghel lo Jove e Jan Brueghel lo Vièlh. Totes dos venguèron pintors, mas coma encara èran mainatges quand lor paire moriguèt, recebèron pas d'educacion de pintor d'el.

 Estil 
Brueghel pintèt dins un estil pus simple que lo de l'art italianizant que dominava a son epòca. L'influéncia mai evidenta dins son òbra es la del vièlh mèstre neerlandés Hieronymus Bosch, mai que mai dins las pinturas demonologicas primièras de Brueghel coma Lo trionf de la mòrt e Dulle Griet.

 Òbra 

De Brueghel demòran 45 òbras autentificadas, qu'un tèrç se trapa al Kunsthistorisches Museum de Viena. Se sap que d'autras se son perdudas. Tanben existís un grand nombre de dessenhs, gravaduras e aigafòrts.

Una de las seunas òbras mai coneguda es la Torre de Babel.

 Ligams extèrnes 
  Brueghel a la Web Gallery of Art
   Brueghel al Kunsthistorisches Museum
  Biografia e presentacion d'òbras
  Biografia e analisis d'òbras

Categoria:Naissença en 1525
Categoria:Decès en 1569
Categoria:Pintre de la Renaissença
Categoria:Pintre flamenc
Categoria:Pintre païsatgista flamenc
Categoria:Gravaire bèlga
Categoria:Bruegel lo Vièlh